《数日无酒饮》
元代·刘崧

数日无酒饮，閒居谁与娱。岂惟情怀恶，颇觉文字枯。

乃知古贤达，饮酒恒有道。陶然乘运化，混混忘机巧。

举世桃李花，松柏摧为薪。泰华忽破碎，枭獍称鸾麟。

如何今之人，有酒不肯饮。颦蹙终其身，岂不愚亦甚。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。